Foto's: Groot brand by historiese US-gebou | Maroela Media
Die bestuur van die universiteit het dadelik 'n vergadering belê om 'n gebeurlikheidsplan in te stel vir studente en personeellede wat deur die brand geraak word. Rekeningkunde en statistiek word in dié gebou aangebied.
Die universiteit het bevestig dat hy binnekort 'n aankondiging sal maak.
Dit is nog nie duidelik presies waar of hoe die brand ontstaan het nie.
Maroela Media verneem brandbestryders is nog steeds op die toneel, maar die brand is reeds onder beheer gebring.